open-index/open-wikipedia-markdown huggingface dataset:
Fru Pedersen

**Fru Pedersen** var et rockeband som eksisterte fra 1991 til 2003. Musikken var tung og progressiv, og tekstene kunne ofte helle mot det morbide. På flere av platene er det høytlesing av dikt mellom låtene.

Bandet hadde base i Trondheim, mens medlemmene kom fra bl.a. Kabelvåg og Narvik.
De regnes som det eneste norske bandet som har debutert med en dobbelt vinylutgivelse.

Etter nesten ti inaktive år, spilte bandet på Buktafestivalen i 2015.

## Diskografi
* *[[Blandt kløver og sopp (kassett)|Blandt kløver og sopp]]*  (MC) (1993)
* *[[Blandt kløver og sopp]]*  (Dobbel-LP), *Datura Records 001* 1995
* *[[Kvinner fra i fjor]]* (CD), *Datura Records 002* 1996
* *[[Fru Pedersen og Thule]]* (7" vinyl, splittsingel) *Underground Records* 1997
* *[[Ta imot en utstrakt fot]]* (CD), *Datura Records 003* 1998
* *[[Kos å lev]]* (CD), misvær skaforening tut og kjør*, Datura Records 004* 2002
* 1992-2002 (Dobbel-LP) 2015

## Referanser




## Eksterne lenker
*
Anneliese Dørum

**Anneliese Dørum** (født Parow 3. oktober 1939 i Trondheim, død 4. november 2000) var en norsk lærer og politiker (Ap) som var stortingsrepresentant for Akershus fra 1985 til sin død.

Hun var datter av kjøpmann Ernst Parow og hustru Agnes Løftamo. Hennes bror, tannlege Peter Parow, var gift med Anne-Kathrine Parow (født Larsen), som senere ble ordfører i Trondheim. Anneliese giftet seg i 1968 med førsteamanuensis i italiensk språk Hallvard Dørum fra Oppdal. Blant deres barn er Knut Dørum, Dag Dørum, Erlend Leinum og Odd Øystein Leinum.

Hun tok artium i 1959, hadde studieopphold i Tyskland og Danmark, og var utdannet adjunkt fra Norges lærerhøgskole i Trondheim. Fra 1967 var hun ansatt ved Nordby ungdomsskole på Jessheim.

Dørum var medlem av Ullensaker herredsstyre 1972–1979 og Akershus fylkesting 1976–1985. I 1980 ble hun også ansatt som fylkestingsgruppens politiske sekretær. I 1985 ble hun fast innvalgt på Stortinget. Hun hadde tidligere møtt som vararepresentant for Einar Førde en kort periode i 1981. Dørum var medlem av Stortingets finanskomité 1985–1989, Stortingets kommunal- og miljøvernkomité og Stortingets kirke-, utdannings- og forskningskomité 1997–2000.

## Referanser


## Eksterne lenker
*
Terje Johansen (politiker)

**Terje Johansen** (født 31. august 1941 i Trondheim) er en norsk politiker i Venstre og siviløkonom.

Han representerte Akershus på Stortinget i 1997 til 2001. I perioden 1988 til 1996 var han sentralstyremedlem i Venstre, og partiets politiske nestleder 1992 til 1996. I sitt politiske virke har han vært spesielt engasjert i næringspolitiske spørsmål. Johansen er fra 2006 medlem av representantskapet i Norges Bank.

Terje Johansen er bosatt i Drøbak. Han er gift og har to barn.

## Utdanning og yrkeskarriere
Johansen gikk naturfaglinjen ved Trondheim katedralskole og tok artium i 1960. Han tok dessuten studentfagkurs ved Trondheim Økonomiske Gymnas i 1964. Johansen ble uteksaminert som siviløkonom fra Norges Handelshøyskole i Bergen i 1967.

Fra 1960 til 1961 jobbet han som lærer ved Overhalla Interkommunale Realskole. Han avtjente verneplikt i kavaleriet 1961 til 1962. I 1962 hadde han arbeid som skiftarbeider ved Lade Fabriker. Samme år begynte han som salgssjåfør for firmaet LB OPheim AS, en jobb han hadde fram til året etter.

I 1965 begynte Terje Johansen som lærling hos Bank of America i San Francisco. Samme og påfølgende år hadde han også jobb som timelærer ved Bergen Yrkesskoles linje for handel og kontorfag. Fra 1968 til 1971 jobbet han som produktsekretær-salgssekretær ved Denofa-Lilleborg AS. Deretter, i 1971, gikk han over til stillingen som markedssjef hos Stabburet AS. Han var i denne jobben fram til 1974. Da ble han leder for nye prosjekter/direksjonssekretær, og var det til 1978. I 1975 var han i tillegg industrirådgiver for NORAD i Kenya. Etter de sju årene hos Stabburet tiltrådte Johansen i 1978 stillingen som markedsdirektør hos Gyldendal Norsk Forlag. I fem år, fram til 1983 bekledde han denne stillingen inntil han ble tilsatt som administrerende direktør hos Ernst G. Mortensens Forlag, en stilling han hadde i fire år, fram til 1987.

Fra 1987 og fram til i dag har Terje Johansen arbeidet som rådgiver i Norsk Næringsutvikling AS. Fra 1988 til 1996 var han direktør i Orkla Media AS.

## Stortingskomitéer
* 1997&ndash;2001 medlem av Finanskomitéen.

## Eksterne lenker
*
Simpson (Milton Keynes)

**Simpson** er en landsby som ble innlemmet i nybyen Milton Keynes i 1967. Den er lokalisert i den sørlige delen av byen, rett nord for Fenny Stratford, beliggende det seremonielle grevskapet Buckinghamshire i England.

## Historie
Navnet er av angelsaksisk opprinnelse, og betyr «Sigewines gård». I *[[Domesday Book]]* (1086) er den nevnt som *Siwiniestone*. Det hevdes at etternavnet Simpson har sitt opphav i denne landsbyen ved at det er sogn med dette navnet i hele Storbritannia, bortsett fra en grend (*hamlet*) kalt Simpson sognet Nolton and Roche i Wales.

På midten av 1800-tallet ble stedet av forfatteren James Joseph Sheahan beskrevet som «en av de mest stakkarslige av de mange miserable landsbyene i grevskapet» (*History and Topography of Buckinghamshire*, 1862). På vinteren, da Sheahan kom dit, var veien til Simpson sperret av en 200 meter bred og en meter dyp oversvømt elv. Dette ble tatt hånd om i 1860-årene, da veien mellom Northampton og London ble hevet over en meter på stedet slik at den ikke lenger ble oversvømt hver vinter. 

## Referanser
Erik Dalheim

**Erik Dalheim** (født 4. oktober 1940 i Drammen) er en norsk politiker (Ap) og stortingsrepresentant fra Buskerud fra 1981 til 2001.

Dalheim var ordfører i Drammen fra 1975 til 1979. Før han begynte som heltidspolitiker, arbeidet han som dreier og reparatør i kabelindustrien. Han var blant annet klubbformann på Norsk Kabelfabrikk 1966-1975 og formann i Drammen faglige samorganisasjon 1980-1984. Etter tiden på Stortinget var han styreleder i Blaafargeværket, konsulent og rådgiver for næringsforeningene i Drammen, Energiselskapet Buskerud og ved etableringen av Norsk Motorhistorisk Senter i Øvre Eiker.

## Stortingets Presidentskap
* 1991-1993 – 2. varapresident i Stortinget.

## Stortingskomitéer
* 1997–2001 medlem av Finanskomitéen.
* 1993–1997 medlem av Finanskomitéen.
* 1989–1993 medlem av Energi- og industrikomitéen.
* 1989–1993 medlem av Valgkomitéen.
* 1985–1989 medlem av Energi- og industrikomitéen.
* 1985–1989 medlem av Valgkomitéen fra 21. mai 1986.
* 1981–1985 medlem av Energi- og industrikomitéen.

## Referanser


## Eksterne lenker
*
Denis Irwin

**Denis Irwin**, født 31. oktober 1965, er en irsk tidligere fotballspiller best kjent for å ha spilt for Manchester United i en årrekke.

## Klubbkarriere
Irwin begynte karrieren i Leeds United, og gikk senere til Oldham. Først i 1990 meldte han overgang til Manchester United. De £625 000 klubben betalte for ham, må i ettertid kunne sies å være svært billig, da Irwin i sin tid i klubben var delaktig i at den vant sju ligamesterskap, tre FA-cupmesterskap (han gikk imidlertid glipp av finalen i 1999 på grunn av en kontroversiell utvisning i semifinalen), ett ligacupmesterskap og en seier i Mesterligaen.

Irwin spilte på både høyre og venstre side av forsvaret, og var også en habil dødballeksekutør. I tiden i United satte han inn flere frispark og straffespark, deriblant et trillingmål i en treningskamp mot Brann sommeren 1998.

I United fikk han 368 ligakamper og 22 mål (529/33 totalt) før han forlot klubben i 2002 til fordel for Wolverhampton. Han la opp i 2004, 38 år gammel.

## Landslagskarriere
På  fikk Irwin 56 kamper og skåret 4 mål. Han deltok i VM 1994.

## Referanser


## Eksterne lenker
* 
* Denis Irwins profil på united.no
Riverdance

***Riverdance*** (fra irsk-engelsk *Riverdance*, «elvedans») er en danseforestilling med irsk dans. Forestillingen ble første gang fremført 30. april 1994 som et syv minutters pauseinnslag under Eurovision Song Contest 1994. I november 1994 hadde *Riverdance* utviklet seg til en teatralsk danseforestilling med hovedvekt på irsk folkedans og steppedans, men med innslag av spansk flamenco, russisk folkedans og ballett, i hovedsak ved danserne beveger bena og holder overkroppen rett. 

Siden den gang har showet besøkt over 450 arenaer over hele verden og blitt sett av over 25 millioner mennesker, noe som gjør det til en av de mest suksessrike danseproduksjonene i verden.

Koreografien er hovedsakelig laget av Michael Flatley, men Jean Butler og Colin Dunne står også bak en del av innslagene. Alle tre har vært hoveddansere i forestillingen. Michael Flatley gikk etter sin periode i *Riverdance* videre og laget danseshowet ''Lord of the Dance''. Musikken til *Riverdance* er komponert av Bill Whealan, og produsenten bak *Riverdance* heter Moya Doherty.

## Referanser


## Eksterne lenker
* Riverdance
*''Finale of original 'Riverdance The Show', 9 February 1995'', *Journalofmusic.com*
*''Other productions: Riverdance''. Liste av DVDer med *Riverdance* hos Tyroneproductions.ie
Laura Cathrine Munch

**Laura Cathrine Munch** (født **Laura Cathrine Bjølstad** i 1837 i Fredrikstad, død 29. desember 1868 i Kristiania) var Edvard Munchs mor. Hun var datter av Andreas Larsen Bjølstad og Inger Marie Hansdatter Holm. Hennes far var skipper og handelsmann i Fredrikstad. Laura Cathrine Munchs forfedre lenger bak residerte på Torsø herregård i Torsnes. Østfold er det fylket i Norge med flest herregårder fra middelalderen, og Thorsø hører til de mer prominente.

Lauras mor døde av tuberkulose da Laura var 7 år, hennes lillesøster 5 år, og lillebroren Hans 1 år gammel. Hennes foreldre hadde også en eldre datter, og hun døde kort tid etter morens død. Ett år etter disse dødsfallene giftet Andreas Bjølstad seg med Marie Berggrav. Hun fødte 16 barn. 

I 1861 arbeidet den 44 år gamle korpslegen Christian Munch en tid som vikar for doktor Christian Munthe i Elverum. Her ble han kjent med den 23 år gamle fredrikstad-jenta Laura, som var husjomfru hos Munthe, og 15. oktober samme år giftet de to seg i Glemmen nye kirke i daværende Glemmen, nå Fredrikstad.

Kort etter bryllupet flyttet de nygifte inn på gården By i Løten. Her ble deres første barn, Johanne Sophie, født i september 1862. Senere flyttet familien til gården Engelaug, der de fikk leie tre rom i annen etasje i hovedbygningen. Her ble Edvard født i 1863. Samme år flyttet familien til Kristiania, der Edvard vokste opp. Ekteparet Munch fikk til sammen fem barn før Laura døde av tuberkulose.

## Referanser
Rullebanelys

**Rullebanelys** er benevnelsen på lyssystemer som tilhører en rullebane.

Lysene brukes for å markere rullebanen i mørke eller i situasjoner med dårlig sikt. Lyssystemene er klassifisert etter hvor kraftig de kan lyse, henholdsvis high-, medium- og low intensity runway lights (høy-, middels- og lav intensitet rullebanelys). På de to kraftigste typene lys kan flyvelederne stille inn hvor kraftig de skal lyse, etter behov. De svakeste lysene kan vanligvis ikke stilles inn. 

Lysene står langs kanten av rullebanen og på tvers i enden og i begynnelsen av banen. Hvis en bane brukes til instrumentinnflygning er lysene hvite. Når det er 600 meter igjen av banen, eller under halve banelengden, blir lysene gule og de siste 300 meterne er røde. Dette for å varsle pilotene om at de nærmer seg slutten av banen. Lysene er retningsbestemt slik at et lys kan sees hvitt fra ene siden og rødt fra motsatt side. Tversfeltene i enden er grønne i begynnelsen (terskelen) og røde i enden.

## Historie

De første landingslysene på en rullebane kom på Cleveland Municipal Airport (nå Cleveland Hopkins internasjonale lufthavn) i Cleveland i Ohio i USA i 1930. En linje med lys på en landingsstripe, eller i området rundt, for å markere rullebanen for fly under avgang, eller under innflyvning. Lysene fungerte bare på klare netter eller dager. Under andre verdenskrig ble midlertidige landingsstriper ofte markert med fakler. Dette var fordi de kunne slukkes lett, og på grunn av manglende elektrisitet. Dette ble ofte kalt «flare path».

## Lystyper

Det finnes mange typer lys med forskjellige funksjoner på en rullebane. Ikke alle rullebaner eller landingsstriper har alle disse lysene. 
* **Runway end identifier lights** (REIL) – Markerer enden av rullebanen. Synkroniserte, blinkende lys på hver side av midtstripen før landingssonen. Kan lyse forskjellig på hver side.
* **Runway end lights** – Fire lys på hver side av rullebanen der landingssonen begynner.
* **Runway edge lights** (bildet øverst) – Hvite lys på hver side av rullebanen langs hele lengden. Står hevet litt over bakken.
* **Runway centerline lighting system** (RCLS) – Nedfelte lys midt i rullebanen. Endrer farge etter hvor langt det er igjen av rullebanen.
* **Touchdown zone lights** (TDZL) – Rader med tre og tre hvite lys som vanligvis strekker seg 900 meter fra begynnelsen av rullebanen på hver side av senterlinjen (RCLS).
* **Taxiway centerline lead-off/on lights** – Nedfelte lys midt i taxi-banen. Endrer farge etter om det er trygt å fortsette og lignende.

* **Approach lighting system** (ALS; bildet nederst) – Ikke en del av rullebanelysene, men leder inn mot begynnelsen av rullebanen for landene fly. En serie av blinkende lys som utvider seg i bredde ut fra begge ender på rullebanen.
Mimmi Bæivi

**Mimmi Bæivi** (født 10. juni 1950 i Sørøysund, Finnmark)
er en norsk politiker (Ap).
Hun var stortingsrepresentant fra Finnmark 1993-2001.

Bæivi var medlem av Sørøysund kommunestyre fra 1979 til 1983, varaordfører i 1986, ordfører fra 1987 til 1991. Hun var varaordfører i Hammerfest fra 1991 til 1995.

## Stortingskomitéer
* 1997–2001 medlem av Næringskomitéen.
* 1997–2001 medlem av Valgkomitéen.
* 1993–1997 medlem av Sosialkomitéen.
* 1993–1997 varamedlem av Valgkomitéen.

## Kilder
* Odd Mathis Hætta: *Sametinget i navn og tall : Høsten 1989 - høsten 1993*

## Eksterne lenker
*
Audun Frode Ringkjøb

**Audun Frode Ringkjøb** (født 15. januar 1947) er en norsk organist, korleder, komponist og ensemblemusiker (tuba).

Ringkjøb er utdannet i Oslo og Bergen, og tok eksamen som organist i 1971. Han virket som organist ved Veme kirke, Ringerike, i tidsrommet 1962&ndash;1966, Bogstadveiens kapell, Oslo 1966&ndash;1968, Haakonsvern kirke ved Bergen 1968&ndash;1970. Var i tiden 1970-1976 organist og musikklærer i Røyken, Buskerud. Fra 1976 organist/kantor ved Norderhov, Ask og Tyristrand kirker, Ringerike.

Ringkjøb har komponert en rekke korsanger, orgelstykker og instrumentalverker, spesielt for trompet og orgel. Ringkjøb har også publisert en rekke artikler i lokalhistorisk sammenheng. Han er medlem av Den norske Frimurerorden.

## Referanser
Fylkesvei 2860

**Fylkesvei 2860 ** går mellom Hønengata i Hønefoss og Klekken i Haugsbygd i Ringerike.

Frem til 2019 hadde veien betegnelsen fylkesvei 163 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fight Club

***Fight Club*** er Chuck Palahaniuks debutroman, utgitt i USA i 1996 av Hyperion Books.

*Fight Club* kom ut i Norge i 2003, på engelsk. I 2007 kom *Fight Club* ut på norsk på forlaget Damm, oversatt av Halvor Kristiansen. Filmen *[[Fight Club (film)|Fight Club]]* fra 1999 bygger på denne romanen. 

## Handling
En navnløs forteller, plaget av søvnløshet og fremmedgjøring, møter den karismatiske Tyler Durden på en flyreise. Sammen grunnlegger de en undergrunnsbevegelse, *Fight Club*, der menn slåss for å gjenfinne mening og maskulinitet. Klubben utvikler seg til en mer militant organisasjon, *Project Mayhem*, som utfører sabotasjeaksjoner mot forbrukersamfunnet. 

Fortelleren oppdager at Tyler er en projeksjon av hans egen splittede personlighet. I et forsøk på å stoppe Tylers planlagte ødeleggelse av kredittinstitusjoner, skyter fortelleren seg selv i munnen, overlever, og opplever at Tyler forsvinner, mens bygningene rundt ham eksploderer.

## Filmatisering
I 1999 ble en filmatisering av boken lansert på kino, regissert av David Fincher, og med Edward Norton, Brad Pitt og Helena Bonham Carter i hovedrollene.

## Referanser
Randi Karlstrøm

**Randi Karlstrøm** (født 1960) er en norsk politiker. Hun var stortingsrepresentant for Finnmark fra 1997 til 2001, som representant for Kristelig Folkeparti.

## Liv og virke
Hun ble født på Rjukan, der faren arbeidet ved Norsk Hydro. Da hun var 7 år gammel, flyttet familien tilbake til farens hjemsted, Langfjordbotn i Alta, for å drive gård. Moren var barneskolelærer. Karlstrøm-familien var politisk interessert, og farfaren Cornelius Karlstrøm hadde vært ordfører og stortingsrepresentant for Arbeiderpartiet.

Randi Karlstrøm er utdannet sivilagronom i plantekultur fra NLH fra 1986. Hun satt i sentralstyret i Kristelig Folkepartis Ungdom mens hun var student.

Hun flyttet tilbake til Finnmark og hadde flere stillinger i kommunesektoren og verv i landbruksorganisasjoner og kommunepolitikk. Hun var fra 1992 til 1995 generalsekretær i Norsk Bonde- og Småbrukarlag.

Karlstrøm var stortingsrepresentant for Finnmark fra 1997 til 2001. Hun er den eneste som har representert Kristelig Folkeparti fra dette fylket. Hun satt fra 1997 til 2000 i Stortingets finanskomité, deretter i Stortingets næringskomité.

Hun har siden drevet egen næringsvirksomhet i Langfjordbotn.

Karlstrøm var motstander av sammenslåingen av Troms og Finnmark til ett fylke, blant annet som leder av aksjonen For Finnmark. Sommeren 2020 meldte hun seg ut av Kristelig Folkeparti. Hovedgrunnen var partiets støtte til regjeringen Solbergs fiskeripolitikk (kvotemeldingen). Karlstrøm meldte seg samme år inn i Senterpartiet.

Hun er barnebarn av stortingsrepresentant Cornelius Karlstrøm.

## Referanser


## Eksterne lenker
*
Sikkim

**Sikkim** er en indisk delstat i Himalaya. Det er den minst folkerike staten i India og den nest minste. 

Sikkim var en uavhengig stat styrt av Chogyal-monarkiet som støttet seg på bhutiaaristokratiet fra 1642 til 1975, da en folkeavstemning ga flertall for å innlemme Sikkim som Indias 22. stat. 

Sikkim er en ren innlandsstat og grenser til Nepal i vest, Tibet i nord og øst og Bhutan i sørøst. I sør ligger den indiske staten Vest-Bengal. Det offisielle språket i Sikkim er nepali og de mest utbredte religionene er hinduisme og vajrayana-buddhisme. 

Gangtok er hovedstaden og den største byen.

Sikkim ligger ved foten av Himalaya, og den vesle staten har stor variasjon i landskapsformer og klimasoner &mdash; fra tropisk klima i sør til tundra i nord. Verdens tredje høyeste fjell, Kanchenjunga; ligger i Sikkim, nær grensa til Nepal. 

Innlemmelsen av Sikkim i India ble oppfattet som indisk ekspansjonisme i flere av nabolandene. 

## Se også
* Bhutia

## Referanser


## Eksterne lenker
* 
* Department of Information and Public Relations, Govt. of Sikkim
* Sikkiminfo.net «A complete reference to Sikkim»
* Indiske folketellinger  detaljer om Sikkim
Manitou

:*For progressiv metal-bandet, se: [[Manitou (band)]]*
**Manitou** (algonkinsk: *Gitche Manitou*, «Store Ånd») er algonquinindianernes navn på den høyeste guden; skaperen av alt, livgiveren.

Innholdet i fortellingene om skaperguden har likhetstrekk og variasjoner i de ulike indianerstammenes utforming av indiansk mytologi, og skaperguden har mange ulike navn. Navnet Manitou er altså fra algonkinindianerne i de nordøstlige områdene rundt De store sjøer.

## Se også
* Jorddykkeren
Fjodor Tjuttsjev

**Fjodor Ivanovitsj Tjuttsjev** (1803–1873) var en fremstående russisk dikter og diplomat. 

Tjuttsjev bodde i München og Torino; kjente Heine og Schelling. Han deltok ikke i det litterære liv og kalte seg heller ikke for forfatter, men likevel finnes det bortimot fire hundre dikt igjen etter ham, og de blir sitert veldig ofte i Russland. 

De første diktene er skrevet i det 18. århundres poetiske tradisjon. I 1830-årene er det romantiske tradisjoner, særlig den tyske, som påvirket hans diktning. Det er filosofsk (meditativ) lyrikk med følgende sentrale emner: tanker om universet, menneskets skjebne og naturen. 

I 1840-årene skriver han noen politiske artikler om forholdet mellom Russland og den vestlige sivilisasjonen. I 1850-årene skriver han en rekke inntense kjærlighetsviser der kjærligheten blir fortolket som en tragedie. Senere ble disse diktene samlet i den såkalte *denis’jevsyklus* – en diktsyklus tilegnet dikterens kjæreste E. A. Denis’jeva. 

I 1860- og 1870-årene skriver Tjuttsjev for det meste politiske dikt. Det mest berømte av Tjuttsjevs dikt er *Silentium!*, en oppfordring til taushet: man kan aldri forstå et annet menneske. Verselinjen *Uttrykt tale er løgn* er en av de mest siterte av Tjuttsjevs aforismer, sammen med *Med visdom fattes Russland ei* og *Man kan aldri forutsi ordets virkning*.

## Fotnoter


## Referanser


## Eksterne lenker
*  Tjuttsjeviana
Kronologi

**Kronologi** (fra latin *chronologia*, fra gammelgresk χρόνος *khrόnos*, «tid» og λόγος *logos*, «fornuft» eller «lære») vil si *tidsrekkefølge*. Kronologi er også den vitenskapelige læren om tidsregning. Det vil si å arrangere hendelser i deres rekkefølge av forekomst i tid. Vurder for eksempel bruken av en tidslinje eller hendelsesforløp. Det er også «bestemmelsen av den faktiske tidsmessige sekvensen av tidligere hendelser».

## Beregne tid
I bøker og romaner er det vanlig at hendelsene skjer i kronologisk rekkefølge. Det vil si at starten på historien begynner tidsmessig før avslutningen, og at hendelsene blir beskrevet i den rekkefølge de skjedde. Ved oppramsing av historiske hendelser er det også vanlig at disse blir listet opp i kronologisk rekkefølge, for å gjøre forståelsen lettere for leseren. 

Ved tinglysing av pant er det eksempelvis viktig at heftelsene føres inn i panteboken i kronologisk rekkefølge, ettersom en panteheftelse tinglyst 1 time før en annen i samme eiendom, vil ha prioritet før den andre.

En annen måte å gi en leser oversikt over hendelser på er at de blir ført i alfabetisk rekkefølge.

## Relativ og absolutt kronologi
Man regner med *relativ kronologi*, hvor hendelser eller begivenheter settes i forhold til hverandre, og *absolutt kronologi*, hvor man fastsetter begivenhetene med klare datoer eller tidsregninger. Utgangspunktet for en absolutt kronologi er alltid en objektivt kontrollerbar begivenhet, for eksempel en solformørkelse, en supernova eller en komet.

De kjente begrepene kalender og epoke (i betydningen av et sammenhengende system med nummererte kalenderår) angår to komplementære grunnleggende begreper innen kronologi. For eksempel, i løpet av åtte århundrer var kalenderen som tilhørte den kristne tid, som ble tatt i bruk på 800-tallet av Beda, den julianske kalenderen, men etter år 1582 var den den gregorianske kalenderen. Dionysius Exiguus (omtrent år 500) var grunnleggeren av den epoken, som i dag er det mest utbredte dateringssystemet på jorden. En epoke (æra) er datoen (vanligvis året) når en epoke begynner.

## Astronomisk tid
Dionysius Exiguus’ *Anno Domini*, latin for «i det Herrens år», det vil si Kristi fødsel (som bare inneholder kalenderår e.Kr.) ble utvidet av den angelsaksiske Beda til den fullstendige kristne tid (som i tillegg inneholder alle kalenderår f.Kr., men ikke år null). Ti århundrer etter Beda satte de franske astronomene Philippe de la Hire (i år 1702) og Jacques Cassini (i år 1740), kun for å forenkle visse beregninger, det julianske dateringssystem (foreslått i år 1583 av Joseph Scaliger) og med det en astronomisk æra i bruk, som inneholder et skuddår null, som går foran år 1 (e.Kr.).

Joseph Scaliger (1540–1609) regnes for banebrytende i sitt arbeid når det gjelder moderne kronologi. Hans verk *De emendatione temporum* (1583) tok for seg mange spørsmål i forbindelse med oldtidskronolgi.

## Referanser


## Eksterne lenker
* 
* Verker eller tekster knyttet til kronologi (engelsk), *Open Library*
Maria Montessori

**Maria Montessori** (1870–1952) var en italiensk lege og læringsreformator. Hun utførte vitenskapelig arbeid innen flere felt: psykiatri, pedagogikk og antropologi. 

## Biografi
Foreldrene hennes ønsket at hun skulle utdanne seg til jordmor, men hun ville ikke akseptere en tradisjonell kvinnerolle. Hun begynte i stedet å studere matematikk og teknikk, før hun fikk interesse for biologi og medisin. Hun tok medisineksamen i 1896. Sin første ansettelse som lege fikk hun ved universitetets psykiatriske klinikk, og der kom hun for første gang i kontakt med utviklingshemmede barn. Hun ble overbevist om at disse barna kunne lære mye bare de fikk tilrettelagt undervisning. 

Da Montessori ikke lenge etter ble leder for en statlig undervisningsanstalt for psykisk utviklingshemmede, fikk hun en ny mulighet til å prøve ut ideene sine. Hun fant ut at barna kunne lære seg mye som i utgangspunktet virket umulig. «Jeg har lykkes i lære et flertall av de utviklingshemmede barna fra mentalsykehuset å lese og skrive så bra, at jeg lot dem delta i opptaksprøvene til en skole for normalt utviklede barn, og de klarte prøven … Mens alle beundret fremskrittene deres, lette jeg etter årsaken til at de vanlige skolers lykkelige, friske barn kunne bli holdt på et så lavt nivå at de i intelligenstestene kunne sidestilles med mine tilbakestående elever.» (Maria Montessori, *Montessorimetoden* 1909)

I 1898 fødte hun sønnen Mario Montessori sr. utenfor ekteskap og plasserte ham hos en familie på den italienske landsbygda.

Da hun noen år senere, etter studier i blant annet psykologi, overtok ledelsen for et daghjem i Romas slumkvarter, testet hun sine teorier på normalt begavede barn. Det var her hun fikk ideer og oppdaget viktige og ukjente fakta om barns adferd.

## Montessori-skoler
Montessori åpnet en rekke skoler hvor metodene hennes ble anvendt. Hun reiste rundt for å utdanne lærere og for å grunnlegge atter nye skoler. Ryktene om undervisningsmetoden spredte seg raskt og den ble populær i flere europeiske land, særlig Nederland og Storbritannia. 

I 1939 ble hun invitert av Teosofisk samfunn til India. Dette skjedde mens fascistene hadde makten i Italia, og Montessori benyttet anledningen og rømte fra landet og flyttet til India sammen med sønnen Mario Montessori sr. Der bodde hun til 1947. 

Dette er grunnen til at det er India som er det landet med flest montessoriskoler i verden. Der jobbet hun sine siste år med å utdanne lærere som i hennes ånd skulle utvikle metodene hennes videre. 

Hennes interesse for undervisning for fred førte til at hun tre ganger ble nominert til Nobels fredspris. 

Etter Montessoris død har interessen for metodene hennes fortsatt å spre seg, og i dag finnes det en rekke skoler og barnehager basert på hennes prinsipper i mange land i verden. Hennes tanker er grunnlaget for Montessoriskolene (inkl. Montessoribarnehager).

## Referanser


## Eksterne lenker
* Montessori Norge
*école de formation à la "méthode Montessori"
Torbjørn Brundtland

**Torbjørn Brundtland** (født 1975) er en musiker fra Tromsø. Han spiller i duoen Röyksopp sammen med Svein Berge.

Brundtland og Berge vant Spellemannprisen 2009 i klassen årets populærkomponist for musikken til albumet *[[Junior (musikkalbum)|Junior]]* mens duoen vant klassen elektronika under samme utdeling. De to fikk også to nominasjoner til Spellemannprisen 2014 i klassen komponist for musikken til albumene *The Inevitable End* og *Do it again*. De laget musikken til dokumentarfilmen ** fra 2025, og ble for den nominert til Amandaprisen 2025 i klassen beste originalmusikk.

## Referanser


## Eksterne lenker
* 
*
Ekko

**Ekko** er et lydfenomen som oppstår når en lyd reflekteres og blir hørt på nytt. Normalt krever det en forsinkelse på minst 0,1 sekunder for at øret skal oppfatte fenomenet som et ekko, noe som en innebærer en reflekterende avstand på minst 17-18 meter. Lydens hastighet i luft varierer med trykk og temperatur, men er rundt 340&nbsp;m/s ved 15&nbsp;°C og normalt trykk ved havnivået. Et ekko blir sterkere om den reflekterende flaten er konkav.

Ekko som gjenklang, tilbakekasting eller tidsforskyvelse av lyd kan typisk opptre i en brønn, et stort rom eller fra en fjellside. Et ekte ekko er en enkelt refleksjon. Dersom lytteren blir truffet av mange ekko som glir over i hverandre, blir det kalt reverberasjon. Begge deler bidrar til at torden har en tendens til å rumle, og til tordenens lydbilde er forskjellig i for eksempel fjellet og i en storby med høyhus. Raskere ekko kan også oppfattes om lyden stusser gjentatte ganger mellom to flater på kortere avstand enn 17 meter, såkalt fladderekko eller klapperekko, noe som kan omfattes som ubehagelig. Det samme fenomenet kan oppleves ved mindre avstand, for eksempel de fleste steder innendørs, merkes refleksjonen av lyd som etterklang. Denne kan være svært sjenerende («dårlig akustikk»), ikke minst for blinde. Et tiltak for å redusere støy i eksempelvis barnehager er å bruke støydempende (lydabsorberende) materialer som reduserer etterklangen.

Ekko blir brukt i blant andre sonar, ekkokardiografi og ICMP.

## Mytologi
Ekko som begrep er avledet fra Ekho, (gresk ēkhē, Ηχώ, «lyd»)  en nymfe i gresk mytologi som ble straffet av Hera ved at stemmen ble tatt fra henne og hun kunne deretter bare tåpelig gjenta det siste andre sa.

## Poesi
I poetisk norsk er ekko også blitt kalt *dvergmål* og *atterljom* («gjenklang»).

## Se også
* Resonans, etterklang av en tone
* Ekkolokalisering
* Ekkolodd, apparat til havdybdemåling ved hjelp av lydbølger
* Ekkokardiografi
* Ekkokammer
* Speilbilde, den optiske motstykket

## Referanser
MGC

**MGC** er en britisk sportsbil produsert av MG mellom 1967 og 1969. MGC er hovedsakelig en 6-sylindret versjon av MG MGB. Modellen var basert på dennes karosseri, men hadde en større og tyngre motor på 3 liter. Modellen kjennetegnes også derfor ved at panseret har en forhøyning på midten for å få plass til motorblokken, samt en dråpeformet forhøyning på venstre side for å få plass til forgasserne.

Bilen var tenkt som en etterfølger til Austin Healey 3000 som var i ferd med å gå ut av produksjon, og som en konkurrent til Triumphs TR6. Modellen fikk imidlertid hard medfart fra dagen den ble introdusert på markedet. Tyngden på den 6-sylindrede motoren, i kombinasjon med datidens dekk og hjuloppheng, gjorde at bilen fikk rykte på seg for å ha dårligere kjøreegenskaper enn forgjengeren MGB. Motoren ble også kritisert for å være for lite turtallsvillig, og mange mente dette var mer en «tourer» enn en sportsbil. Samtidig ble det påpekt at utformingen av karosseriet ikke var merkbart forskjellig fra MGB. Konklusjonen ble derfor at bilen derfor ikke var en verdig arvtager til Austin Healey&nbsp;3000. Produksjonen av MGC ble stanset etter 2 år etter at  biler var produsert.  av disse var roadster, mens omtrent  var *Grand Tourer* (GT). Med moderne hjuloppheng og støtdemping, samt med bredere og mykere dekk, har imidlertid MGC vist seg å være en mer manøvrerbar bil enn tidligere antatt.

En velkjent MGC-eier var Prince Charles. Etter 30 år ga han sin bil videre til sin sønn William.

## Referanser
Eggedosis

**Eggedosis** er en matrett laget av sukker og egg, pisket til en luftig krem. Den benyttes ofte som en enkel dessert og kan inneholde vaniljesukker, kakaopulver, bær, eller annet som smakstilsetning. En norsk tradisjon er å servere eggedosis på 17. mai.

Eggedosis er en ingrediens i retter som fromasj, mousse, parfait, og ofte kake.

Mange land forbyr salg av eggedosis på grunn av fare for salmonella og andre smittefarer i rå egg.

## Se også
* Eggehvite
Leo II (keiser)

**Flavius Leo II** (467–474) var keiser over Østromerriket fra 18. januar til 17. november 474. Han var sønn av Ariadne, keiser Leo Is datter, og var dermed Leo Is nærmeste mannlige arving. Så da bestefaren døde ble den seks år gamle Leo utnevnt til hans etterfølger, med sin far Zenon som regent. Men Leo døde av sykdom allerede samme året, og Zenon overtok deretter posisjonen som keiser.

## Eksterne lenker
* 
* Leo II, Roman.emperors.org
MHPArena

**MHPArena** er et stadion i Stuttgart i Tyskland. 

Stadionet ble bygget i 1933, etter den tyske arkitekten Paul Bonatz' plantegninger. Det er hjemmebanen til VfB Stuttgart, som spiller i Bundesliga. Stadionet ble også brukt i en rekke kamper under VM i fotball 2006, blant andre bronsefinalen. 

Stadionets publikumskapasitet er 60 469 ved ligakamper og 54 906 ved kamper i europeiske turneringer eller landskamper.

I 2006 ble Mercedes-Benz Museum flyttet til nabotomten til anlegget. 

## Navn
* Adolf-Hitler-Kampfbahn (1933–1945)
* Century Stadion (1945–1949)
* Neckarstadion (1949–1993)
* Gottlieb-Daimler-Stadion (1993–2008)
* Mercedes-Benz Arena (2008–2023)
* MHPArena (2023–)

## Bildegalleri

Fil:F1000014.JPG|Bilde fra bronsefinalen i fotball-VM 2006; kampen mellom Tyskland og Portugal endte med resultatet&nbsp;3&ndash;1.


## Eksterne lenker
*
ExtraLives

**ExtraLives AB** er en svensk videospillutvikler basert i Storbritannia (tidligere i Stockholm), som blant annet har utviklet de nettleserbaserte spillene *[[Hattrick]]* (1997) og ''Popomundo'' (2003).

Selskapet ble grunnlagt i september 2000, men grunnleggerne Björn Holmér, Johan Gustafson og Daniel Abrahamsson samarbeidet allerede fra 1997.

## Referanser


## Eksterne lenker
*
Julius Middelthun

**Julius Olavus Middelthun** (1820–1886) var en norsk billedhugger. Han regnes som Norges fremste skulptør før Gustav Vigeland. 

## Liv og virke
### Bakgrunn
Julius Middelthuns far var stempelskjærer ved Den Kongelige Mynt på Kongsberg. Med unntak av de første barneårene som han beskrev som svært lykkelige, hadde Julius Olavus Middelthun en vanskelig oppvekst og ungdomstid. Som barn opplevde han at begge foreldrene døde med kort mellomrom. Han mistet dessuten kontakten med søsknene da alle ble satt bort til ulike fosterhjem.
 
Etter konfirmasjonen forlot han Kongsberg og dro først til Christiania. En uventet arv fra sin fosterfars søster sikret ham i de påfølgende årene imidlertid en viss økonomisk frihet.

### Kunstner
Fra 1840 til 1851 oppholdt han seg i København for å lære billedhuggerfaget, fulgt av ni år i Roma der han laget erkeengelen som idag står i Trefoldighetskirken. Han utferdiget også statue av Anton Martin Schweigaard, plassert foran Universitetsbygningen i Kristiania (1883), samt byste av samme i Schweigaardsparken i Kragerø.

Fra 1869 ble hans helse svekket, og han fungerte fra da og frem til sin død, som lærer ved Tegneskolen i Kristiania.
Av hans elever kan nevnes Erik Werenskiold (1883), Anders Svor, Jo Visdal (1883–87), Louis Moe og Theodor Kittelsen (1874), samt Edvard Munch (1881) og Thorolf Holmboe.

## Utvalgte offentlige arbeider

* *Amor mater duer* (terrakotta), 1847, NG
* *Johan Sebastian Welhaven*, byste (gips), 1861, UBO
* *Henrik Wergeland*, byste (gips), 1861, UBO
* *Henrik Wergeland*, byste (marmor, hugd av B. Bergslien under Middelthuns tilsyn), 1862–63, Det norske Studentersamfund, Oslo
* *Engel som bærer muslingskall*, statue (marmor), 1865–66, Trefoldighetskirken, Oslo
* *Jacob Aall*, byste (marmor), 1871, NG
* *Anton Martin Schweigaard*, byste (marmor), 1874, UiO
* *Halfdan Kjerulf*, byste (bronse), 1874, Halfdan Kjerulfs plass, Oslo
* *Anton Martin Schweigaard*, bronse (helfigur), 1883, Universitetsplassen, Oslo
* *Jørgen Moe*, byste (marmor), fullført av C. L. Jacobsen 1887, på Moes grav, Vestre Aker kirkegård, Oslo

Fil:Trefoldighetskirken Døpefont engel3.JPG|Engel som bærer myslingskall, 1865-66, Trefoldighetskirken
Fil:Middelthun Welhaven 1867.JPG|Byste av J. S. Welhaven, 1867
Fil:Anton Martin Schweigaard by Julius Middelthun 587A6946.jpg|Statue av Anton Martin Schweigaard, universitetsplassen, 1883.


## Referanser


## Litteratur
* Henning Gran, *Billedhuggeren Julius Middelthun og hans samtid. En studie i norsk sen-klassisistisk skulptur*, Aschehoug (1946).

## Eksterne lenker
*
Hattrick

***Hattrick*** er et online fotballmanagerspill, produsert av ExtraLives AB i Sverige. Spillet ble lansert i 1997, da med et knippe svenske brukere. I januar 2007 var det godt over 900&nbsp;000 aktive brukere i 108 land, drøyt 15&nbsp;000 av disse i Norge. Man kan velge mellom 36 språk, deriblant norsk. Spillet er gratis med unntak av enkelte tilleggspakker som for eksempel gir ekstratjenester og statistikker for å hjelpe spilleren. Disse gir ikke fordeler i selve spillet.

Hver spiller får utdelt et lag i sitt hjemland. Hvert land har et seriesystem med pyramidestruktur, og det er åtte lag i hver serie. Det spilles dobbel serie med én seriekamp pr uke. Det er opp til hver manager å trene spillerne, drive spillerkjøp og -salg på det internasjonale overgangsmarkedet, investere i ungdomssatsing, ansette stab, bygge ut stadion, samt sette opp lag og strategi for alle serie-, cup- og treningskamper.

Hvert land har dessuten et landslag og et U20-landslag. Landslagenes managere velges blant alle landets spillere på demokratisk vis. Det har blitt arrangert sju verdensmesterskap mellom disse landslagene. Sverige har vunnet seks ganger og Norge har to seiere.

Hver sesong arrangeres Hattrick Masters. Dette er en cup på tvers av nasjonene, hvor vinneren av den nasjonale eliteserien og cupen i hvert land møtes til dyst. Denne varer over 6 uker, med totalt 12 runder. Beste norske prestasjon i Hattrick Masters er Mishima Zaibatsus seier i november 2012.

6. juni 2005 ble Hattrick Allstars en realitet. Klubben som oppstod på internett via MSN og et diskusjonsforum i spillet Hattrick. Få dager senere skulle spillerne spille sin første kamp for klubben, samtidig møtte de hverandre for første gang. Laget med en gjeng virtuelle managere har senere vært på innslag i NRK og flere lokalradioer. De startet i bedriftsserien i Fredrikstad men skal debutere i norsk 7.divisjon våren 2007.

Norge har vært svært gode de siste årene.

## Eksterne lenker
* 
* Hattrick Wiki
Simpson

**Simpson** kan ha flere betydninger:
## Steder
*Simpson, Milton Keynes, en landsby i England

## Personer
*Ashlee Simpson – En amerikansk artist og søster til Jessica Simpson
*Jack Simpson – En golfspiller 
*Jessica Simpson – En amerikansk artist
*O.J. Simpson – En amerikansk fotballspiller
*Scott Simpson – En golfspiller
*William Simpson – En amerikansk general under andre verdenskrig
*Ulysses Simpson Grant – En amerikansk general og president

## Annet
*Saffir–Simpson-skalaen – En skala for å måle orkanstyrker
**[[Simpsons]]* – En amerikansk TV-serie
**Bart Simpson – En av hovedpersonene i *Simpsons*
**Homer Simpson – En av hovedpersonene i *Simpsons*
Annihilasjon

**Annihilasjon** eller **tilintetgjøring** (engelsk: *annihilation*) beskriver i kvantemekanikken det som skjer når en elementærpartikkel kolliderer med et eksemplar av sin antipartikkel. De vil da utslette hverandre og omdannes til energi i form av fotoner av type gammastråling. Energien E kommer fra partiklenes masse m og bevegelsesmengde p gitt ved formelen  E^2 = m^2 c^4 + p^2 c^2  hvor c er lyshastigheten i vakuum, og sammenhengen mellom fotonenergien og partiklenes totale energi er2E_f = 2mc^2 + E_khvor E_k er den samlede kinetiske energien til partiklene før kollisjonen.

For å gi en idé om størrelsesorden av denne sammenhengen kan en si at 2 kg materie som annihilerer mot 2 kg antimaterie vil generere en energi som svarer omtrentlig til Norges årlige vannkraftproduksjon. Ettersom en hydrogenbombe av deuterium «bare» forbruker rundt 6 &permil; av sin aktive masse ved fusjonen, kan en si at en annihilering er ca. 160 ganger kraftigere.

Produksjonen av antimaterie ved CERN er ikke større enn at det ville ta flere milliarder år å produsere ett gram.
Vett og uvett

***Vett og uvett. Stubber fra Troms og Nordland*** er en bok av Einar Kristoffer Aas (1901–1981) og Peter W. Zapffe (1899–1990). Den gjengir 49 humoristiske fortellinger som overlærer Ole Heide Aas (1863–1941) nedtegnet og erindret fra sin oppvekst i Øyhelle og Raftsundet og fra sine bygdebesøk i Trondenes, der han virket.  

Arbeidet med å samle historiene, startet i 1924, da sønnen Einar K. Aas og Peter W. Zapffe studerte ved Universitetet i Oslo og den pensjonerte faren var bosatt i Tønsberg. Utover de opprinnelige fortellingene har også Zapffe laget egne fortellinger fra egen fantasi, som da utgjør bokens andre del. Illustrasjonene var graveringer av Kaare Espolin Johnson (1907–1994) og representerte dennes første bestillingsverk.  Følgende viktige utgaver kan nevnes.

* Vett og uvett, med illustrasjoner av Kaare Espolin Johnson (1942), sjette opplag (1995)
* Vett og Uvett – klassikeren i norsk humor, praktutgave (1992)
* Vett og uvett, Nils Johnson leser 16 av fortellingene, utgitt som CD av Lydbokforlaget (1999).

Boken har oppnådd en enorm popularitet og er gitt ut i en rekke opplag. Filologen Nils M. Knutsen har betegnet boken som en av de viktigste bidragsytere til forståelsen av nordnorsk kultur, på linje med Petter Dass' Nordlands Trompet. Boken kalles også «nordnorsk humor-bibel».

## Eksempel
:Brev fra Yttersia
:*Herr Skollærer Aas!*
:Under Uveiret på Yttersia avvigte Søndag havde famelien paa Snauholmen søgt Tilflugt i kjælderhullet formedelst Vindens hæftige anløb, der truede med at velte Huset. Enest han gammel-Jentoft havde sitt forblivende paa Loftet, hvor han Huserede i sin alderdom. Di havde da knægaaet han for at faa han ned. Som nu Stormen øgede paa og en vindskie flæktes av paa væstersia, opsendtes nye Begjæringer gjennem kjælderlemmen og Lofthullet, hvor han saaes i sin haardnakkedthed. "Jæntoft, kom ne, han tær huset." Men gammel-Jentoft svarede kuns dette: "Frykter ikke, men vogt eder selv og eders børn." Siden kom der en Rokksalving som rysket bislaget av Syllen. Da skreik dæm som et yderste: "Kom ne Jæntoft, hør nu, no tær han huset." Men den gamle var ligesom beget i sengbænken. "Ka dokker bær dokker før? Hajll kjæften dokkers, I Lidet Troende. Æ vijll sove." Litt senere kom en storm-eling som tok sengbænken ud gjennom troet, medens han selv skufledes ned gjennem Lofthullet i lag med Mønsaasen, stykker av loddpipen og en halv baatomn med varme i. "Der kjæm han," ropte ho Indianna. Men gammel-Jentoft plukkede Murpuss ut av øinene og sagde som med sig selv: "Ja saa bætterde tok han huset".
:::*Ærbødigst, Ingart Haldorsen Kjeila*

## Eksterne lenker
* 
* Vett og Uvett i NRKs fylkesleksikon for Nordland, med Einar K. Aas i arkivopptak.
* *[http://septentrio.uit.no/index.php/nordlit/article/view/1851 Et lite pekk tesies], litt om språket i Vett og Uvett*, av førsteamanuensis Nils M. Knutsen, Universitetet i Tromsø.
Vannfarge

**Vannfarge** kan bety både vannløselig maling og farge på vannet eller sjøen.

## Vannløselig maling

**Vannfarge** eller **vannfarger** betegner vanligvis en maleteknikken der en bruker vannløselig farge farge for å lage bilder. Fargepulveret eller pigmentet finnes i et vannløselig bindemiddel, ofte basert på gummi arabicum.

* Akvarell er en vannfargeteknikk der malinga er gjennomsiktig, ikke dekkende. Pigment uten hvitt fargestoff.
* Gouache er vannløselig maling med hvitt fyllstoff som gjør malinga tett og dekkende. 
* Freskomaleri blir utført med vannfarge på våt murvegg. 

Vannfarger fins i praktisk talt alle fargenyanser og både som våt maling (på tube), som blekk (flytende) og som blokker (tørre biter) eller i fargeblyanter.

Sepia er en mørkebrun vannfarge som utvinnes av blekksprutblekk. 

Både i kunsten og industrien blir vannfarger ofte betraktet som en motsetning til olje- og akrylbasert maling.

## Farge på vannet
**Vannfarge** kan også bety «fargen på vannet» ute i naturen. Det er særlig mengden og typen av mikroalger som bestemmer sjøens  gjennomskinnelighet og farge. 

Lite alger gir blått hav. Når algetettheten blir høy nok, kan sjøen bli både hvit, grønn, brun og rød etter hvilke alger som blomstrer opp.

## Se også
*Akvarell
*Gouache
*Freskomaleri
*Blekk

## Referanser
The Fast and the Furious: Tokyo Drift

***The Fast and the Furious: Tokyo Drift*** er den andre oppfølgeren til filmen *[[The Fast and the Furious]]* Dominic fra den første filmen er med på slutten av oppfølgeren.

## Historie
«Sean Boswell» er en enstøing fra skolen som har en stor interesse for biler og kappløp. For å unngå å havne i fengsel blir «Sean» sendt fra landet for å bo med sin far i militæret, i en trang leilighet i en dårlig bydel i Tokyo.

I landet der de fleste modifiserte gatebilene kommer fra er gatebilracing byttet ut med «drift racing», en dødelig kombinasjon av fart og svingete baner. I sitt aller første forsøk på å kjøre «drift» møter «Sean» «D.K.» («The Drift King»), som har knyttet tette bånd til Yakuzaen, en japansk krimliga. Den eneste måten å bli kvitt gjelden han opparbeider seg på tapet er ved å ta jobber for Tokyos underverden, der han setter livet som innsats.

*Fast and Furious Tokyo drift* er det som skjer etter de andre Fast and Furious filmene. Det er historien etter.

## Rolleliste

## Eksterne lenker
* 
*
Samveldelekene

**Samveldelekene**, på engelsk **The Commonwealth Games**, er en multisportkonkurranse for utøvere fra medlemslandene i Samveldet av nasjoner. Lekene ble arrangert for første gang i 1930 under navnet **The British Empire Games** (De britiske imperielekene). Navnet ble endret til **The British Empire and Commonwealth Games** i 1954, og til **The British Commonwealth Games** i 1970 før man endret til det nåværende navnet fra og med lekene i 1978.

Samveldelekene arrangeres på liknende vis som De olympiske leker; de holdes hvert fjerde år og har en lignende åpningsseremoni. I tillegg til de fleste av de olympiske idrettsgrenene, konkurreres det i idretter som har lange tradisjoner i Samveldet, som blant andre lawn bowls, netball og ten-pin bowling.

Lekene organiseres av Commonwealth Games Federation (CGF).

## Opprinnelse
Et sportsevenement for å samle landene i Det britiske imperiet ble først foreslått av Astley Cooper i 1891 i en artikkel i *[[The Times]]* der han tok til orde for en «Pan-britisk-pan-anglikansk konkurranse og festival hvert fjerde år for å fremme forståelse og goodwill innen det britiske imperiet».

I 1911 ble «Imperiets festival» arrangert i London for å feire kroningen av kong George V. Som en del av festivalen ble et inter-imperiemesterskap arrangert mellom lag fra Australia, Canada, Sør-Afrika og Storbritannia i forskjellige sporter som boksing, bryting, svømming og friidrett.

I 1928 ble Melville Marks Robinson fra Canada bedt om å organisere de første Samveldelekene (British Empire Games), som ble arrangert i Hamilton i Ontario i Canada to år senere.

## Deltakernasjoner og territorier
Samveldet av nasjoner har 56 medlemmer per 2024, mens Commonwealth Games Federation består av 74 medlemmer som kan stille nasjon- og territorielag i lekene. England, Skottland, Nord-Irland og Wales sender separate lag til lekene, til forskjell fra OL der Storbritannia stiller samlet. Kronbesittelsene Guernsey, Jersey og Isle of Man, samt britiske oversjøiske territorier har også stilt med egne lag. Det samme gjelder Australias territorium Norfolk Island og Cookøyene og Niue, som er assosierte stater tilknyttet New Zealand.

Kun seks nasjoner har deltatt i samtlige Samveldeleker: Australia, Canada, England, New Zealand, Skottland og Wales. 

Under lekene i 1930 deltok kvinner kun i svømming og stup, men fra 1934 kunne de også delta i enkelte friidretts-øvelser. 

### Medlemmer av Commonwealth Games Federation
Følgende 74 nasjoner og territorier er medlemmer i Commonwealth Games Federation per 2024. 

;Afrika
*  
*  
* 
*   
*   
*  
*   
*   
*  
*  
*  
*  
*  
*  
*  
*  
*  
*  
*  
*  
*  

;Oseania 
*   
*   
*   
*   
*   
*   
*   
*  
*   
*   
*   
*   
*   
* 

;Asia
*  
*  
*  
*  
*  
*  
*  
* 

;Europa
*  
*  
*  
*  
*  
*  
*   
*  
*  
*  

;Nord-og Sør-Amerika
*  
*  
*  
*  
*  
* 
*   
* 
* 
*  
*  
*  
*  
* 
*   
*  
*  
*  
*  
*  
*    

## Arrangører

## Medaljefordeling
*Nasjoner i *kursiv* deltar ikke lenger i Samveldelekene.
**Oppdatert per [[Samveldelekene 2022]]*.

;Fotnoter

## Referanser


## Se også
* Samveldelekene for ungdom

## Eksterne lenker
*